Рим императоры Август (Б. э. т. 27 йылxa0— б. э. 14 йылы) осоронан император титулы монархия характерын ала башлаған. Принцепс Тиберий ваҡытында (I быуат башында) Рим дәүләтендә Рим менән идара итмәгән һуңғы хакимы Квинт Юний Блез була. Европа традициялары буйынса «император» титулы һәр саҡ дәүләттең алдынғы урыны һәм тарихи яҡтан фәҡәт Рим менән генә бәйләнештә булырға дәғүә итә. Көнбайышта Рим империяһы ҡолағандан һуң император инсигниялары Көнсығышҡа, император Флавий Зенонға ебәрелгән, һәм 800 йылға тиклем Европала бер императорxa0— византийҙыҡы ғына булған. 800 йылда Римдә франк короле Бөйөк Карл I «Көнбайыш императоры» тип иғлан ителгән, әммә Византия империяһы франк королдәренә бирелгән император титулын оҙаҡ ваҡыт танымаған. Бөйөк Карл империяһы тарҡалыуы һөҙөмтәһендә, император титулы формаль рәүештә юҡҡа сыҡмай, ләкин императорҙар ғәмәлдә ниндәй булһа ла һиҙелерлек ҡеүәткә эйә булмаған. 962 йылда Германияла Оттон I «Рим императоры» булып тәхеткә килеп, Изге рим империяһына нигеҙ һалғандан һуң, ситуация үҙгәргән. Византияның тарҡалыуына килтергән Дүртенсе тәре походы хакимдары үҙҙәрен византия императоры: Латин империяһы, Нике империяһы һәм Трапезунд империяһы титулының вариҫы тип һанаған бер нисә дәүләт барлыҡҡа килтерә. 1261 йылда Византия тергеҙелгәндән һуң, Никея һәм Латин империяһы (Византия инә) йәшәүҙән туҡтай һәм, шулай итеп, был мәлдән башлап өс (Изге Рим, Византия һәм Трапезунд) империяһы булған. Ғосман төрөктәре баҫымы тәүҙә Византия (1453), ә һуңғараҡ Трапезунд империяһының (1461) ҡолауына килтергән. Константинополде баҫып алғандан һуң, ғосман солтандары үҙ титулдарына «ромейҙар императоры» тигән һүҙбәйләнеш индергән, шулай итеп, Рим һәм Византияның күсәгилешлелегенә дәғүә иткән, әммә ул мәлгә европа тарихи-мәҙәни парадигмаһына һыйҙырырлыҡ булмаған төрөктәр Европала улай ҡабул ителмәгән һәм Ғосман империяһы хакимдары башлыса көнсығышта ҡабул ителгәнсәxa0— «солтан» тип аталған.